EkBass/fiwiki-20250220-pages-articles huggingface dataset:
Gregorius

Gregorius on miehen etunimi. Se on latinalainen muoto kreikkalaisesta nimestä Gregorios ("Γρηγόριος"), joka merkitsee "valpas". Nimi on esiintynyt muun muassa useilla paaveilla. Suomessa nimi Gregorius on Digi- ja väestötietoviraston tietojen mukaan annettu vuoden 2019 loppuun mennessä noin 120 henkilölle. Suomenruotsalaisessa kalenterissa Gregoriuksen nimipäivä 12. maaliskuuta, paavi Gregorius I:n muistopäivänä. Nimen suomalaisia vastineita ovat Reijo ja Reko. == Gregorius -nimiset paavit == * Gregorius I, Gregorius Suuri, paavina 590–612 * Gregorius II, 715–731 * Gregorius III, 731–741 * Gregorius IV, 827–844 * Gregorius V, 996–999 * Gregorius VI, 1045–1046 * Gregorius VII, Hildebrand, 1073–1085 * Gregorius VIII, 1187 * Gregorius IX, 1227–1241 * Gregorius X, 1271–1276 * Gregorius XI, 1370–1378 * Gregorius XII, 1406–1415 * Gregorius XIII, 1572–1585 (otti käyttöön gregoriaanisen kalenterin) * Gregorius XIV, 1590–1591 * Gregorius XV, 1621–1623 * Gregorius XVI, 1831–1846 == Muita tunnettuja Gregoriuksia == * Gregorius Arctopolitanus (1672–1745), suomalainen kirkkoherra ja runoilija * Gregorius Dagsson (k. 1161), norjalainen mahtimies * Gregorius Ekholm (1921–1985), suomalainen Mannerheim-ristin ritari * Gregorius Favorinus (k. 1660), suomalainen pastori ja raamatunkääntäjä * Gregorius Hallenius (1702–1772), suomalainen runoilija ja paikallishistorioitsija * Gregorius Lisitzin (1865–1930), suomalainen vuori-insinööri, filosofian maisteri ja toimitusjohtaja * Gregorius Riminiläinen (k. 1358), italialainen teologi ja filosofi * Gregorius Steenman (1700–1746), suomalainen pappi, opettaja, Turun akatemian kvestori ja professori * Gregorius Toursilainen (538–594), Toursin piispa, frankkilainen historioitsija == Lähteet == Luokka:Etunimet nl:Gregorius sv:Gregorius
Intense

Intense on suomalaisen metalliyhtyeen Embrazen toinen studioalbumi, joka julkaistiin vuonna 1999. Albumi nauhoitettiin, miksattiin ja masteroitiin Oulussa Neo Studiossa talvella 1998-1999. Albumin tuotti Immu Ilmarinen sekä Topi Hanhela ja julkaisi Mastervox Records. == Kappaleet == Kaikki kappaleet sanoittanut Tuohimaa ja Hanhela. # # # # # # # # # == Kokoonpano == * Lauri Tuohimaa – laulu, kitara, akustinen kitara (kappale 3) * Ilkka Leskelä – rummut, lyömäsoittimet * Heidi Määttä – koskettimet, taustalaulu (kappale 4) === Vierailevat muusikot === * Toni Kaisto – bassokitara (kappaleet 1, 3, 5 ja 8) * Janne Räsänen – bassokitara (2, 4, 6 ja 7) * Hannele Tuohimaa – taustalaulu (kappale 4) * I.Koskenniemi – huudot * L. Virta – huudot * Tommi Ilmarinen – akustinen kitara (kappale 3) * Tritonus-Quarted – jousisoittimet == Aiheesta muualla == * * Intense discogs.com -sivustolla Luokka:Vuoden 1999 albumit Luokka:Embrazen albumit
King World Productions

King World Productions oli yhdysvaltalainen televisio-ohjelmien jakeluyritys. Sen perusti Charles King vuonna 1964, ostettuaan Hal Roachin 1930-luvulla tuottamien Meidän sakki -lyhytelokuvien televisiolähetysoikeudet. Charles Kingin kuoltua 1972 yritys siirtyi hänen kuuden lapsensa hallintaan. Yrityksen toimitusjohtajaksi tuli Michael King ja hallituksen puheenjohtajaksi Roger King. King Worldin levittämiin ohjelmiin kuuluivat muun muassa Wheel of Fortune, Jeopardy, The Oprah Winfrey Show ja Dr. Phil. CBS hankki King Worldin omistukseensa vuonna 2000 ja vuonna 2006 se fuusioitiin osaksi vastaperustettua CBS Television Distributionia. ==Lähteet== Luokka:Yhdysvaltalaiset viestintäyhtiöt Luokka:Yhdysvaltain televisio
Fame (vuoden 2009 elokuva)

Fame on yhdysvaltalainen syksyllä 2009 ensi-iltansa saanut elokuvamusikaali, joka on uusi versio Alan Parkerin samannimisestä elokuvasta vuodelta 1980. Elokuvan on ohjannut Kevin Tancharoen. == Rooleissa == ;Oppilaat ;Opettajat == Vastaanotto == Helsingin Sanomien Nyt-liitteessä viisi kriitikkoa antoi elokuvalle asteikolla 1–5 pistekeskiarvon 2,2. Nyt-liitteen Pertti Avolan mukaan uusinta-Fame on paitsi naiivi, myös ”kamalan tylsä”. Perusteeksi päivityksen valmistamiseen hän arvioi High School Musical -esitysten suosiota. Lapsellisesti ja ikävystyttävästi etenevän Famen ainoa valopilkku on Avolan mukaan nuori Naturi Naughton, etenkin tämän tulkinta kappaleesta ”Out Here on My Own”. Turun Sanomien Päivi Valotien mielestä Fame kärsii latteasta rytmityksestä ja käy tasapaksusti läpi neljä taidelukion vuotta valintakokeesta alkaen. Päähenkilöt ovat tyyppeinä kovin tasapäisiä lukuisista nuoriso- ja kouluelokuvista tuttuine kaavamaisine ongelmineen. Hyvänä puolena Valotie mainitsee elokuvan antavan realistisen kuvan taidealan opinnoista kovana työntekona ja harjoitteluna. == Lähteet == ==Aiheesta muualla == * Luokka:Vuoden 2009 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset elokuvamusikaalit Luokka:Yhdysvaltalaiset nuortenelokuvat Luokka:Yhdysvaltalaiset uudelleenfilmatisoinnit
Eni

Eni S.p.A. (itl. Ente nazionale idrocarburi) on italialainen öljy- ja kaasuyritys, joka toimii 70 maassa. Eni on myyntiluvuiltaan yksi Euroopan suurimmista öljyalan yrityksistä. Se oli Italian suurin yritys vuonna 2008. Sen perustI Enrico Mattei vuonna 1953. Eni on yksi EURO STOXX 50 Stock Market Indexin yrityksistä. Vuonna 2009 Euroopan kommissio syytti Eniä pyrkimyksistä estää epäreilusti kilpailijota käyttämästä kaasuputkia. Välttääkseen rangaistuksen Eni tarjoutui myymään kaasuputkiverkkonsa. == Lähteet == Luokka:Italialaiset pörssiyhtiöt Luokka:Italialaiset energiayhtiöt Luokka:Italialaiset valtionyhtiöt Luokka:Euronext 100 -indeksi Luokka:Euro Stoxx 50 -indeksi Luokka:FTSE MIB -indeksi
Esko Riepula

Esko Olavi Riepula (s. 2. helmikuuta 1941 Paavola) on suomalainen emeritusprofessori. Riepula syntyi seppä Juho Aukusti Riepulan ja Fanni Kristiina Mällisen perheeseen. Hänen puolisonsa vuodesta 1968 on kotitalousteknikko Pirkko-Liisa Annikki Lumiaho. Riepula valmistui kauppaopistosta 1962 ja suoritti verovirkamiestutkinnon 1963. Hänestä tuli Suomen ensimmäinen hallintotieteiden maisteri vuonna 1967, lisensiaatiksi hän valmistui vuonna 1969 ja väitteli tohtoriksi vuonna 1973. Riepula työskenteli Tampereen yliopiston julkisoikeuden assistenttina 1967-1970, oikeusministeriön valtiosääntökomitean sihteerinä 1971-1973, Tampereen yliopiston yliopettajana 1973-1977 ja opetusministeriön suunnitteluprofessorina 1978-1979. Vuonna 1975 hänet nimitettiin valtiosääntöoikeuden dosentiksi. Riepula oli Lapin yliopiston va. rehtori 1979-1983 ja julkisoikeuden professori vuodesta 1981, yliopiston ensimmäisenä rehtorina hän toimi 1983–2006. Riepula on myös toiminut useaan otteeseen Rovaniemen kaupunginvaltuustossa sosialidemokraattien valtuustoryhmässä, edellisen kerran vuosina 2009–2012. Tieteellisen tuotannon lisäksi Riepula on kirjoittanut Petri Koikkalaisen kanssa Suomen vaalirahoituskohua koskevan pamfletin Näin valta ostetaan (2009), jossa Kehittyvien maakuntien Suomi -yhdistyksen ja Nova Groupin ympärille muodostunutta vyyhtiä pidettiin liikemiesten ja poliittisten toimijoiden rakentamana korruptiojärjestelmänä. == Lähteet == Luokka:Suomalaiset hallintotieteilijät Luokka:Suomen yliopistojen rehtorit ja kanslerit Luokka:Lapin yliopiston professorit Luokka:Suomen Sosialidemokraattisen Puolueen poliitikot Luokka:Vuonna 1941 syntyneet Luokka:Elävät henkilöt Luokka:Rovaniemen kaupunginvaltuutetut Luokka:Suomalaiset professorit
Abgarus VII

Abgarus VII (k. 116?) oli Eufratin yläjuoksulla sijainneen Osroenen kuningaskunnan hallitsija vuosina 109–116. Tiedot hänen kaudestaan ovat vähäisiä ja epäselviä.Segal s. 13Ball s. 90 Erään lähteen mukaan Abgarus osti kuningaskunnan Parthialta suurella summalla vuonna 109. Viisi vuotta myöhemmin Rooman keisari Trajanus saapui Antiokiaan johtaakseen sotaretkeä Parthiaa vastaan. Abgarus lähetti Trajanukselle lahjoja ja tarjosi liittolaissopimusta Rooman ja Osroenen välille. Trajanus vieraili Osroenen pääkaupungissa Edessassa, missä häntä viihdytti muun muassa Abgaruksen poika Arbandes. Dio Cassiuksen mukaan Trajanus piti kovasti hänestä ja päätti lopulta antaa Osroenen säilyttää itsenäisyytensä.Segal s. 12–13Bennett s. 196 Trajanuksen johtama Rooman armeija valtasi nopeasti Mesopotamian, mutta vuonna 116 parthialaiset kapinoivat roomalaisia vastaan. Useiden kaupunkien roomalaisten varuskuntien sotilaat surmattiin tai ajettiin pois. Pian myös Osroene nousi roomalaisia vastaan. Trajanuksen kenraali Lusius Quietus valtasi kuitenkin Edessan ja salli sen ryöstämisen ja polttamisen. Abgarus sai ilmeisesti surmansa levottomuuksissa. == Lähteet == * * * === Viitteet === Luokka:Osroenen kuninkaat
Agrippina

Agrippina voi tarkoittaa seuraavia henkilöitä: == Henkilöt == *Vipsania Agrippina (36 eaa. – k. 20), Tiberiuksen puoliso *Julia Agrippina (15 – 59), Neron äiti *Agrippina maior (14 eaa. – 33 jaa.), Germanicuksen puoliso ja Caligulan äiti *Agrippina Vaganova (1879 – 1951), venäläinen balettitanssija == Muut == *Agrippina, Georg Friedrich Händelin ooppera *Agrippina, ranskalainen sarjakuva == Katso myös == *Agrippa
Doom Unit

Doom Unit on suomalainen rock-yhtye. Yhtyeen ensimmäinen single "Killing Time" oli Radio Rockin soitetuin kappale useiden viikkojen ajan vuonna 2009. Doom Unit julkaisi ensimmäisen studioalbuminsa Cross the Linen vuonna 2009, joka sijoittui ensimmäisellä julkaisuviikollaan Suomen virallisella listalla sijalle 2. Yhtye julkaisi toisen albuminsa The Burden of Bloom vuonna 2011 ja kolmannen albuminsa III elokuussa 2013. == Ura == Doom Unitin ura alkoi vuonna 2009 Radio Rockin Starba-kilpailusta, jonka yhtye voitti alun perin suomalais- amerikkalaiseen kauhuelokuvaan Skeleton Crew sävelletyllä "Killing Time" -kappaleellaan. Yhtyeen debyyttialbumi Cross the Line meni suoraan Suomen virallisen albumilistan toiselle sijalle ja yhtye nousi teki paljon live- esiintumisiä. Ahkeran kiertämisen jälkeen yhtye keskittyi toiseen albumiinsa The Burden of Bloom, joka sekin nousi albumilistan TOP20:een. Yhtyeen kolmas albumi, nimeltään III saavutti julkaisuviikollaan listan sijan 12. Yhtyeen kokoonpanossa tapahtui toisen albumin jälkeen vaihdoksia. Basistina toimi kolmannella levyllä ja livenä Doom Unit -albumien tuottajanakin toiminut Happoradion kitaristi AH Haapasalo. Vuonna 2014 yhtyeen basistiksi AH:n tilalle astui Kari Luonsinen, joka toimi yhtyeen pitkäaikaisimpana basistina vuoteen 2022 asti. Televisiokanava Nelonen käytti Killing Time -kappaletta televisio-ohjelma Harper’s Islandin Suomen mainoksissa ja "Chameleon" oli puolestaan musiikkina Liigapörssi-ohjelman mainoksessa. Vuonna 2011 Doom Unit vieraili Diili-ohjelmassa.http://www.katsomo.fi/?progId=85565 == Julkaisut == === Albumit === * * * === Musiikkivideot === *Killing Time (2009) *The Cradle and the Grave (2011) *Get Away (2013) *Underdog (2015) === Singlet === *Killing Time (2009) *Chameleon (2009) *Hide Your Scars (2009) *Pile of Bones (2010) *Reckoning Day (2011) *The Cradle and the Grave (2011) *.45 (2014) *Get Away (2013) *Crawler (2014) *Underdog (2015) *Light me up (2017) *Black day comes (2019) *Remedy (2022) *Breathe (2024) ==Lähteet== == Aiheesta muualla == * Doom Unitin kotisivut Luokka:Suomalaiset metalliyhtyeet
LINQ

LINQ, Language Integrated Query, on Microsoft .NET Framework -komponentti, joka mahdollistaa datakyselyt .NET -ohjelmointiympäristössä. LINQ-kyselyjä voidaan tehdä olioihin, XML-dokumentteihin, taulukoihin, relaatiotietokannan tauluihin. Luokka:Microsoft Luokka:Ohjelmointi
One Love

Sanalla One Love tarkoitetaan seuraavia asioita: == Musiikissa == ===Albumeita=== *One Love, A. R. Rahmanin albumi *One Love, Bluen albumi *One Love, David Guettan albumi *One Love, Dr. Albanin albumi *One Love, Glayn albumi *One Love, Kimberley Locken albumi *One Love, New Editionin albumi *One Love, Tata Youngin albumi *One Love, Electric Universen albumi ===Kappaleita=== *One Love, Aidenin kappale *One Love, Arashin kappale *One Love, Bluen kappale *One Love, Bob Marleyn kappale *One Love, Carpentersin kappale *One Love, David Guettan kappale *One Love, Dr. Albanin kappale *One Love, Carola Häggkvistin ja Andreas Johnsonin kappale *One Love, Jordan Pruittin kappale *One Love, Nasin kappale *One Love, The Prodigyn kappale *One Love, The Stone Rosesin kappale *One Love, Hootie & the Blowfishin kappale *One Love, Massive Attackin kappale *One Love, Whodinin kappale *1 Love, Ayumi Hamasakin kappale *1 Luv, E-40:n kappale == Elokuvia == *One Love, jamaikalainen rakkauselokuva, vuodelta 2003 *1 Love, elokuva vuodelta 2008 == Muuta == *One Love on taiteilijaryhmä, joka poisti kesäkuun 2012 alussa Tampereen Patosillalta lemmenlukkoja ja sulatti ne yhdeksi kuutioksi. Taiteilijaryhmään kuuluu kaksi jäsentä: Kaija Papu ja Antti Pussinen.
Vipsania Agrippina

Vipsania Agrippina (36 eaa. – 20 jaa.) oli keisari Tiberiuksen ensimmäinen vaimo. Agrippina oli Marcus Vipsanius Agrippan ja Caecilia Attican tytär, ja Augustus ja Agrippa naittoivat hänet Tiberiukselle jo nuorella iällä. Agrippan kuoltua Augustus kuitenkin pakotti Tiberiuksen ja Vipsanian eroamaan, jotta Tiberius voisi mennä naimisiin Augustuksen tyttären Julian kanssa. Tiberius erosi Vipsaniasta hyvin vastahakoisesti, sillä heidän avioliittonsa oli ollut onnellinen. Castrén & Pietilä-Castrén 2000, s. 15 Vipsania Agrippina meni sittemmin naimisiin senaattori Gaius Asinius Gallus Saloninuksen kanssa. == Lähteet == *Paavo Castrén ja Leena Pietilä-Castrén: Antiikin käsikirja. Otava, 2000. ISBN 951-1-12387-4. ===Viitteet=== Luokka:Antiikin Rooman naiset Luokka:Vuonna 36 eaa. syntyneet Luokka:Vuonna 20 kuolleet
Pop Rocks

Pop Rocks (esitetty televisiossa nimellä Metallifaija) on vuonna 2004 valmistunut yhdysvaltalainen elokuva. Elokuvan on ohjannut Ron Lagomarsino ja sen pääosissa ovat Gary Cole, Sherilyn Fenn, David Jensen, Douglas M. Griffin ja Dane Hereford. Elokuva kertoo pankkiiri-isä Jerry Hardenista, joka yrittää salata menneisyytensä perheeltään rockbändistä Rock Toxinista. == Juoni == Jerry Harden (Gary Cole) on töissä pankissa ja hänellä on vaimo ja tytär ja poika. Eräänä päivänä eräs mies soittaa hänelle ja pyytää häntä tapaamaan hänet. Jerry menee tapaamaan miestä ja katsojille paljastuu salaisuus Jerryn menneisyydestä: Jerry on ollut nuoruudessaan rockyhtye Rock Toxinin peruukkia pitävä ja meikkaava laulusolisti. Jerry ei halua salaisuutensa paljastuvan perheelleen ja onkin haukkunut bändin jäsenet vastuuttomiksi nilkeiksi. Jerryn vanha bändikaveri pyytää häntä tulemaan uudelleen perustetun Rock Toxinin laulusolistiksi. Jerry ei haluaisi suostua, mutta hänen on pakko, koska hänellä ei ole rahaa maksaa tyttärensä collegea. Rock Toxin perustetaan uudelleen ja aloittaa keikkailun uudestaan lähes samalla kokoonpanolla kuin ennen. Vain basisti on vaihtunut. Jerryn tytär alkaa seurustella bändin uuden basistin kanssa ja Jerry (joka käyttää taiteilijanimeä Dagger) huomaa eräällä keikallaan tämän. Jerry sanoo tyttärelleen, ettei saa tavata basistia enää ja sanoo saman basistille. Lehdistötilaisuudessa bändiä haastatellaan ja yksi toimittajista on Jerryn vaimo. Haastattelun jälkeen Jerry on kävelemässä autolleen kunnes eräs nainen tulee hänen luokseen ja haluaa alkaa seurustella tämän kanssa. Jerry yrittää pitää hänet loitolla ja hän lopulta luovuttaa, mutta jättää pikkuhousunsa Jerryn auton takapenkille. Jerry saapuu kotiin ja hänen vaimonsa käy hänen autossaan. Hän löytää pikkuhousut ja Jerry kertoo vaimolleen olevansa Rock Toxinin laulusolisti Dagger. Jerryn pojalla on kavereidensa kanssa bändi, mutta Jerry suhtautuu kielteisesti tähän. Jerryn lapsetkin saavat selville, että hän on Dagger. Jerry ei pidä hänen työpaikastaan pankissa ja lopulta haukkuu hänen pomonsa kun tämä alkaa kommentoida hänen työtään. Jerry eroaa pankista ja päättää alkaa ammattimuusikoksi jälleen kerran. Jerryn perhe on Rock Toxinin keikalla ja Jerry saapuu paikalle. Hän kysyy bändiläisiltä missä basisti on ja he sanovat, että hän meni jonkun tytön kanssa jonnekin. Jerry löytää heidät ja huomaa, että basisti yrittää raiskata Jerryn tytärtä. Jerry hakkaa hänet ja lähtee lavalle. Hän pyytää poikaansa soittamaan bändiin bassoa ja bändi alkaa soittaa. == Aiheesta muualla == * * Luokka:Yhdysvaltalaiset komediaelokuvat Luokka:Vuoden 2004 yhdysvaltalaiset elokuvat
Through the Wall (EP)

Through the Wall on suomalaisen hard rock -yhtyeen Peer Güntin ensimmäinen EP- levy. Se äänitettiin Millbrook-studiolla vuonna 1985. Osa EP:n kappaleista on julkaistu myöhemmin yhtyeen kokoelmalevyillä. Suomalainen rautalankametalli- yhtye Viikate on tehnyt suomenkielisen version kappaleesta "Losing My Mind" nimellä "Köysistä parhain". == Kappaleet == Kaikki kappaleet Timo Nikki, Teijo Erkinharju ja Teijo Kettula. === A-puoli === # # # === B-puoli === # * # == Kokoonpano == Peer Günt * Timo Nikki – kitara, laulu * Teijo "Tsöötz" Kettula – basso, taustalaulu * Teijo ”Twist Twist” Erkinharju – rummut Muut * Timo Kipahti – taustalaulu * T.T. Oksala – koskettimet, taustalaulu == Lähteet == Luokka:Esikois-EP:t Luokka:Vuoden 1985 EP:t Luokka:Peer Güntin EP:t Luokka:T. T. Oksalan tuottamat albumit
Kiss tha Game Goodbye

Kiss tha Game Goodbye on rap-artisti Jadakissin ensimmäinen studioalbumi. Albumi julkaistiin Yhdysvalloissa 7. elokuuta 2001. Albumin myynti ylitti kultalevyrajan 21. syyskuuta 2001. == Kappaleet == # Kappale Sanoittaja(t) Tuottaja(t) Vierailija(t) Kesto 1 "Intro" Jay "Icepick" Jackson 0:57 2 "JadaKiss"'s Got a Gun" J.C. Phillips, K. Dean, E. McCaine Eric McCaine, Swizz Beatz E. McCaine & Antoine Stanton 4:27 3 "Show Discipline" J.C. Phillips, N. Jones, I. Leeper, B. Rush, D. Styles, J. VanLeer Mahogany Nas 3:39 4 "Knock Yourself Out" J.C. Phillips, P. Williams, C. Hugo The Neptunes Pharrell 3:32 5 "We Gonna Make It" J.C. Phillips, D. Styles,Perse A. Maman The Alchemist Styles P 3:33 6 "None Of Ya'll Better" J.C. Phillips, D. Styles, S. Jacobs, C. Martin DJ Premier The L.O.X. 3:37 7 "Stick Yourself (Skit)" Grimy , Jay "Icepick" Jackson Big Will, Cross & Icepick 1:49 8 "I'm A Gangsta" J.C. Phillips, A. Fields P.K. Parle 3:30 9 "Nasty Girl" J.C. Phillips, P. Jones, T. Mosley Timbaland Carl Thomas 3:57 10 "Put Your Hands Up" J.C. Phillips, W. Brown, D. Richards, S. Green Wayne-O 3:27 11 "Jay Jerkin' (Skit)" Jay "Icepick" Jackson, Sheek Sheek & J-Hood 2:42 12 "On My Way" J.C. Phillips, K. Dean Swizz Beatz Swizz Beatz 4:21 13 "Cruisin'" J.C. Phillips, C. Broadus, M. Gomez DJ Shok Snoop Dogg 3:55 14 "Kiss Is Spittin" J.C. Phillips, K. Dean, E. McCaine, J. Leiber, M. Stoller Eric McCaine, Swizz Beatz (co-producer) Nate Dogg & Mashonda 3:55 15 "Fuckin' Or What?" J.C. Phillips, K. Dean, D. Styles, L. Creed, Bell Swizz Beatz 3:42 16 "It's Time I See You" J.C. Phillips, S. Green, J. Jacobs, E. Jeffers, S. Martin, M. Smalls, J. Smith, D. Styles Just Blaze Cross, Drag-On, Eve, Infa-Red, The L.O.X. 4:11 17 "What You Ride For?" J.C. Phillips, J. Anderson, P. Smith, R. Jones Jr. Fiend Fiend, 8ball & Yung Wun 4:30 18 "Un-Hunh!" J.C. Phillips, E. Simmons, T. Weisman, R. Salas Mas, Rated R DMX 4:22 19 "Feel Me (Skit)" The Alchemist 2:00 20 "Keep Ya Head Up" J.C. Phillips, G. Hines, I. Leeper, T. Lewis, C. Thompson, J. Harris Mahogany, Chucky Thompson Ann Nesby 5:27 21 "Charge It (Skit)" Jadakiss Chep & Gab 5:06 == Singlet == # We Gon' Make It julkaistu: 7. elokuuta 2001 # Knock Yourself Out jukaistu: 22. lokakuuta 2001 # Put Ya Hands Up jukaistu: 22. tammikuuta 2002 Luokka:Vuoden 2001 albumit Luokka:Vuoden 2001 esikoisalbumit Luokka:Jadakissin albumit Luokka:Timbalandin tuottamat albumit
The Reason (Beanie Sigelin albumi)

The Reason on Beanie Sigelin toinen studioalbumi, joka julkaistiin 26. kesäkuuta 2001. Se debytoi Yhdysvalloissa Billboard 200 -listan viidennellä sijalla. == Kappaleet == Nro Nimi Vierailija(t) Tuottaja(t) Kesto 1 Nothing Like It Kanye West 3:22 2 Beanie (Mack Bitch) Just Blaze 4:13 3 So What You Saying Memphis Bleek Just Blaze 5:06 4 Get Down Just Blaze 4:58 5 I Don't Do Much Rick Rock 4:40 6 For My Niggas Daz Dillinger Rick Rock 4:12 7 Watch Your Bitches 88-Keys 3:46 8 Think It's A Game Freeway, Jay-Z, Young Chris Bernard "Big Demi" Parker 5:33 9 Man's World No I.D. 3:50 10 Gangsta, Gangsta Kurupt Kanye West 3:41 11 Tales Of A Hustler Omillio Sparks Sha-Self 3:55 12 Mom Praying Scarface Just Blaze 4:40 13 Still Got Love For You Jay-Z Just Blaze 4:21 14 What Your Life Like 2 Young Guru 4:23 ==Samples== Nothing Like It * The Dynamic Superiors: Ain’t Nothing Like The Real Thing So What You Saying * B.T. Express: If It Don’t Turn You One * George Clinton: One Nation Under a Groove Get Down * Quincy Jones: Lost Man Man’s World * James Brown: It’s A Man’s, Man’s, Man’s World Mom Praying * The Dramatics: It Ain’t Gonna Rain On Nobody’s Parade But Mine" Still Got Love For You * Isaac Hayes: Ike’s Mood 1 What Your Life 2 * Alec R. Costandinos, The Syncophonic Orchestra: Quasimodo’s Marriage Think It's A Game * Betty Wright: Beth & Me == Arvostelut == * AllMusic: * HipHopDX: HipHopDX: Album review Viitattu 24.1.2019. == Lähteet == Luokka:Vuoden 2001 albumit Luokka:Beanie Sigelin albumit
Wörth am Main

Wörth am Main on kaupunki Saksan Baijerissa, Unterfrankenin hallintopiirissä. Se sijaitsee Mainin vasemmalla rannalla 19 kilometriä Aschaffenburgista etelään. Siellä oli vuonna 2020 4 811 asukasta. pienoiskuva|vasen|Wöth am Mainin vanhakaupunki talvella 2009. Wörthin paikalla on ollut jo roomalainen linnoitus, joka sijaitsi Germanian vastaisella rajalla. Frankkien aikaan 500-luvun alusta lähtien siellä oli kuninkaallinen hallintopaikka ja lähetystyön keskus. Nykyinen kaupunki on perustettu 1200-luvun lopulla Mainzin arkkihiippakunnan alaisuudessa, ja se mainitaan historiallisissa dokumenteissa ensimmäisen kerran 1291Worthin historia kaupungin sivulla viitattu 26.7.2011 nimellä Werde. Kaupungin tärkeimpiä nähtävyyksiä ovat keskiaikainen vanhakaupunki ja kaupungintalo, jossa on renessanssikauden portaali. == Lähteet == == Aiheesta muualla == Luokka:Baijerin kunnat Luokka:Saksan kaupungit Luokka:Unterfranken
Michael Barratt

Michael Reed Barratt (s. 16. huhtikuuta 1959 Vancouver (Washington), Yhdysvallat) on yhdysvaltalainen lääkäri ja NASAn astronautti. Ilmailulääketieteeseen erikoistunut Barratt toimi NASAssa ilmailulääkärinä ennen kuin hänet valittiin astronauttikoulutukseen. Hän on osallistunut NASAn sukkula-Mir-ohjelman ja Kansainvälisen avaruusaseman avaruusläketietieteen ohjelmien kehittämiseen. Barratt osallistui lentoinsinöörinä Retkikunta 19:n lennolle, ensimmäiselle avaruuslennolleen, ja jatkoi lentoaan Retkikunta 20:n miehistön jäsenenä. Hän osallistui myös lennolle STS-133. Barratt on naimisissa tohtori Michelle Lynne Barrattin (o.s. Sasynuik) kanssa; heillä on viisi lasta. ==Lähteet== ==Aiheesta muualla== *Elämäkerta NASAn sivulla *Barrattin lentoa STS-133 edeltävä haastattelu (7.10.2010) (myös YouTube- videona, 32 min 12 s) *Barrattin Sojuz TMA-14:n lentoa edeltävä haastattelu (9.3.2009) * Star Trek: The Real Doctor McCoy Space.comin artikkeli 5.5.2009 Luokka:Yhdysvaltalaiset avaruuslentäjät Luokka:Vuonna 1959 syntyneet Luokka:Elävät henkilöt
The Solution

The Solution on Beanie Sigelin neljäs studioalbumi, joka julkaistiin 11. joulukuuta 2007. Se debytoi Yhdysvalloissa Billboard 200 -listan sijalla 37. == Kappaleet == Nro Nimi Vierailija(t) Tuottaja(t) Kesto 1 All the Above R. Kelly The Runners 4:14 2 'Bout That (Let Me Know) Cool and Dre 3:31 3 U Ain't Ready 4 Me Styles P Dame Grease 3:18 4 Go Low R. City Eric Hudson 4:30 5 Gutted Jay-Z Reefa 4:07 6 Shake It for Me Diddy, Ghostface Killah, Peedi Peedi Rockwilder 3:33 7 I'm In Chad "Wes" Hamilton 3:12 8 H.H.E.H. Don Cheegro, Dirty Harry 3:57 9 What They Gonna Say to Me Dre & Vidal 3:43 10 The Day Ozzy Osbourne Dre & Vidal(apulaituottajat Don Cheegro, Dirty Harry) 3:35 11 Rain (Bridge) Scarface, Raheem DeVaughn Reefa 5:37 12 Dear Self (Can I Talk to You) James Blunt Dre & Vidal 3:18 13 Prayer Raheem DeVaughn Dre & Vidal 3:45 == Arvostelut == * AllMusic: AllMusic review Viitattu 24.1.2019. == Lähteet == Luokka:Vuoden 2007 albumit Luokka:Beanie Sigelin albumit
Vesihilpi

Vesihilpi eli hetevesihilpi (Catabrosa aquatica) on Euroopassa, Aasiassa ja Pohjois-Amerikassa laajalle levinnyt kosteiden kasvupaikkojen heinäkasvi. Suomessa vesihilpi on rauhoitettu Pohjois-Pohjanmaan maakunnan eteläpuolella.Luonnonsuojeluasetuksessa rauhoitetut lajit, Ympäristöministeriö Viitattu 15.10.2009. == Ulkonäkö ja koko == Vesihilpi on monivuotinen, tanakka ja kasvaa 10–60 senttimetriä korkeaksi. Varsi on juurehtiva, runsaasti rönsyilevä ja sen tyvi on polvekas. Litteät, tasasoukat lehdet ovat 5–15 mm leveitä ja lyhyehköjä. Röyhy on sirottavahaarainen ja 5–10 cm pitkä. Tavallisesti yksikukkaisten tähkylöiden väri vaihtelee sinipunaisesta vihertävänkirjavaan. Kaleet ovat pieniä, ulkohelve vihneetön. Vesihilpi kukkii heinä-elokuussa.Retkeilykasvio 1998, s. 590. Vesihilpi leviää paitsi rönsyjensä avulla, myös siemenistä, jotka leviävät vesivirtausten, lintujen ja ihmisten kuljettamina.Ulvinen 1997, s. 115. == Levinneisyys == Vesihilpi on levinnyt varsin laajalle alueelle. Sitä tavataan lähes koko Euroopasta lukuun ottamatta Pyreneiden niemimaan länsiosia, Fennoskandian sisämaa-alueita ja Pohjois-Venäjää. Lajia tavataan myös Aasiassa Lähi-idästä ja Kaukasiasta Itä- Siperiaan. Pohjois-Amerikassa vesihilpi kasvaa mantereen koillisosissa ja Kalliovuorilla. Lajia tavataan myös Tulimaasta Etelä-Amerikan eteläkärjestä.Ulvinen 1997, s. 114.Den virtuella floran: Källgräs Viitattu 15.10.2009. Suomessa vesihilven esiintymät keskittyvät Oulun seuduille Raahesta Iihin ja Oulujoen vartta seuraten sisämaahan. Yksittäisiä havaintoja on myös Lapista. Lajia on tavattu myös Etelä-Suomesta lähinnä Suomenlahden rannikkoseuduilta, mutta nämä esiintymät ovat kadonneet. == Elinympäristö == Vesihilpi kasvaa monenlaisissa kosteissa paikoissa, kuten esimerkiksi lähteissä, lähdepurojen varsilla, savisissa tihkupaikoissa, ojissa, kaivannoissa ja kosteikoissa. Lajin kasvupaikkoja Suomessa uhkaavat kuivatus ja laidunnuksen loppumista seuraava umpeenkasvu.Ulvinen 1997, s. 114–115. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ulvinen, Tauno: Vesihilpi. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 114–115. === Viitteet === == Aiheesta muualla == * Kasviatlas 2022: Vesihilven (Catabrosa aquatica) levinneisyys Suomessa. * Suomen Lajitietokeskus: Vesihilpi (hetevesihilpi) – Catabrosa aquatica Luokka:Heinäkasvit
COCOMO

COCOMO (COnstructive COst MOdel) on Barry Boehmin kehittämä ohjelmistotuotannon kustannusmalli. Se on yksi käytetyimpiä ohjelmistojen kustannusmalleja ja se tarjoaa kaavoja eri kustannustekijöiden arviointiin. COCOMO:n avulla on myös mahdollista laskea arvio ohjelmistoprojektin kestosta. COCOMO:n kaikki algoritmit ovat vapaasti saatavilla. ==COCOMO== ===COCOMO 81=== Barry Boehm esitteli COCOMO:n ensimmäisen kerran vuonna 1981.Boehm, Software engineering economics, 1981. COCOMO jakaa ohjelmistoprojektit kolmeen luokkaan: * Helppo * Puolivaikea * Vaikea Laskukaavat vaihtelevat ohjelmistoprojektin vaikeusasteen mukaan. COCOMO 81:n kaavat perustuvat lähdekielisten käskyjen lukumäärään (DSI, Delivered Source Instructions). ===COCOMO II=== COCOMO:n toinen versio COCOMO II julkaistiin vuonna 1991 kirjassa Software Cost Estimation with COCOMO II. Se pyrkii parantamaan ja tarkentamaan kustannusarvioiden tekemistä. COCOMO II sisältää erilliset mallit ohjelmistoprojektin eri vaiheiden työmäärien arviointiin. COCOMO II:n laskukaavat perustuvat edeltäjästään poiketen ohjelmarivien lukumäärään (SLOC, Source Lines of Code). ==Lähteet== * ===Viitteet=== ==Kirjallisuutta== * ==Aiheesta muualla== * Kalifornian yliopiston COCOMO II -sivusto * Joensuun yliopiston Ohjelmistoprojektien kustannusarviointi -seminaarisivusto Luokka:Ohjelmistoprojektin hallinta
Costante Girardengo

Costante Girardengo (18. maaliskuuta 1893 Novi Ligure, Piemonte, Italia – 9. helmikuuta 1978 Novi Ligure) oli italialainen maantiepyöräilijä, joka kilpaili ammattilaisena vuosina 1912–1936. Girardengo voitti kaksi kertaa Italian ympäriajon, kuudesti Milano–San Remon ja kolme kertaa Lombardian ympäriajon. Italian maantiepyöräilymestaruuden hän voitti yhdeksän kertaa, näistä seitsemän peräkkäisinä vuosina 1919–1925. Maailmanrankingissa hän oli ensimmäinen vuosina 1919, 1922, 1923, 1925 ja 1926. Hän oli ensimmäinen pyöräilijä, jota italialaismedia kutsui lempinimellä campionissimo, ”mestareiden mestari”. Monet pitävätkin häntä yhtenä kaikkien aikojen parhaista pyöräilijöistä. == Saavutuksia == Lähde:Memoire du cyclisme ;1913 :Maantieajon Italian mestaruus :Italian ympäriajo, kokonaiskilpailussa kuudes, etapin 6 voitto :Rooma–Napoli–Rooma, voitto ;1914 :Maantieajon Italian mestaruus :Milano–Torino, voitto :Italian ympäriajo, etapin 3 voitto ;1915 :Milano–Torino, voitto ;1917 :Milano–San Remo, toinen :Tunninajon Italian ennätys 41,032 km ;1918 :Milano–San Remo, voitto :Giro dell'Emilia, voitto ;1919 :Maantieajon Italian mestaruus :Lombardian ympäriajo, voitto :Italian ympäriajo, kokonaiskilpailun sekä etappien 1, 2, 6, 7, 8, 9 ja 10 voitto :Milano–Modena, voitto :Milano–Torino, voitto :Giro del Piemonte, voitto :Giro dell'Emilia, voitto :Rooma–Trente–Trieste, voitto :Milano–San Remo, toinen ;1920 :Maantieajon Italian mestaruus :Milano–Modena, voitto :Milano–Torino, voitto :Giro del Piemonte, voitto :Torino–Genova, voitto :Milano–San Remo, kolmas ;1921 :Maantieajon Italian mestaruus :Milano–San Remo, voitto :Lombardian ympäriajo, voitto :Giro dell'Emilia, voitto :Genova–Nizza, voitto :Milano-San Pellegrino, voitto :Italian ympäriajo, etappien 1, 2, 3 ja 4 voitto :Rooma–Napoli–Rooma, voitto ;1922 :Maantieajon Italian mestaruus :Lombardian ympäriajo, voitto :Giro di Romagna, voitto :Giro dell'Emilia, voitto :Tour du Lac Léman, voitto :Italian ympäriajo, etapin 2 voitto :Milano–San Remo, toinen :Rooma–Napoli–Rooma, voitto ;1923 :Maantieajon Italian mestaruus :Italian ympäriajo, kokonaiskilpailun sekä etappien 1, 3, 4, 5, 6, 7, 8 ja 10 voitto :Milano–San Remo, voitto :Giro di Toscana, voitto :Giro del Veneto, voitto :Milano–Torino, voitto :Rooma–Napoli–Rooma, voitto ;1924 :Maantieajon Italian mestaruus :GP Wolber, voitto :Giro di Toscana, voitto :Giro del Veneto, voitto :Giro del Piemonte, voitto :Lombardian ympäriajo, toinen :Milano–San Remo, kolmas ;1925 :Maantieajon Italian mestaruus :Milano–San Remo, voitto :Giro dell'Emilia, voitto :Giro del Veneto, voitto :Italian ympäriajo, kokonaiskilpailussa toinen, etappien 2, 4, 7, 9, 10 ja 11 voitto :Rooma–Napoli–Rooma, voitto ;1926 :Milano–San Remo, voitto :Giro di Romagna, voitto :Giro del Veneto, voitto :Italian ympäriajo, etappien 4 ja 5 voitto ;1927 :MM-kilpailut, maantiejossa hopeaa ;1928 :Milano–San Remo, voitto :Milano–Modena (aika-ajo), voitto == Lähteet == Luokka:Italialaiset maantiepyöräilijät Luokka:Giro-voittajat Luokka:Vuonna 1893 syntyneet Luokka:Vuonna 1978 kuolleet
Sateenkaarikaija

Sateenkaarikaija (Purpureicephalus spurius) on Australian lounaiskolkassa tavattava kaijalaji. Se on sukunsa ainoa edustaja. == Koko ja ulkonäkö == Linnun pituus on noin 36 senttimetriä ja paino 105–156 grammaa. Pitkäpyrstöisen papukaijan höyhenpuku on hyvin värikäs: selkäpuoli on vihreä, alapuoli pääosin violetti, alaperä ja päälaki punaiset, posket ja yläperä keltaiset. Naaras on himmeämmän värinen. Nuoren linnun päälaki on tummanvihreä. Nokka on harmaa ja ylänokka on pidentynyt kunnon koukkunokaksi, koivet ovat ruskeat ja iiris tummanruskea. Vanhin vankeudessa elänyt yksilö eli 15,3-vuotiaaksi.AnAge == Esiintyminen == Sateenkaarikaijat elävät Australian lounaisosassa Perthin lähellä, Moore-joen eteläpuolella. Lajin elinympäristön ala on 100 000–1 000 000 neliökilometriä ja populaation koko on yli 20 000 yksilöä. == Elinympäristö == Sateenkaarikaijat ovat varsin riippuvaisia marrista (Eucalyptus calophylla eli Corymbia calophylla), ja asuvat marrimetsiköissä, viljelysmaiden, vesistöjen ja valtateiden reunoilla. Lajia tavataan toisinaan myös Perthin esikaupunkialueilla. == Lisääntyminen == Lajin pesintä alkaa elokuussa ja jatkuu joulukuuhun. Pesä on tavallisesti vesistön lähellä kasvavan eukalyptuksen kolossa vaihtelevalla korkeudella. Naaras munii neljästä seitsemään munaa, tavallisesti viisi, joita se hautoo keskimäärin 20 päivää. Poikaset jättävät pesän viiden viikon ikäisinä, minkä jälkeen ne pysyttelevät vanhempiensa seurassa vielä muutamia kuukausia. == Ravinto == Sateenkaarikaijan ruokavaliosta pääosan muodostavat marrin siemenet, joiden syömiseen sateenkaarikaijan nokka on kehittynyt. Se syö myös muiden kasvien siemeniä, kukkia ja nuppuja, sekä hyönteisiä ja niiden toukkia. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Kaijat
Cristoforo Buondelmonti

Cristoforo Buondelmonti (noin 1385 Firenze, Italia – 1430) oli italialainen matkailija, munkki, pappi ja kartanpiirtäjä. Guarino da Verona opetti Buondelmontille kreikkaa ja Niccolò de' Niccoli koulutti hänet. Buondelmonti toimi vuonna 1414 pappina ja kirkkoherrana eräässä firenzeläisessä kirkossa. Hän oli kiinnostunut esimerkiksi kreikkalaisesta runoudesta ja historiasta ja saman vuoden lopulla hän lähti Välimerelle. Buondelmontin perheen suhteet helpottivat matkantekoa. Niccolò de' Niccoli pyysi Buondelmontia tuomaan matkalta kreikkalaisia kirjoja ja Cosimo de' Medici puolestaan halusi kreikkalaisia koodekseja. Ainakin yksi Buondelmontin Kreetalta hankkima koodeksi onkin päätynyt Firenzeen saakka. == Matkailua Kreikan saaristossa == Buondelmonti matkusti yhteensä seitsemän vuotta Välimerellä. Ródoksen saari toimi hänen ”tukikohtanaan”. Vuonna 1415 Buondelmonti lähti kiertelemään Egeanmerelle. Hän vieraili erilaisten laivojen, jopa merirosvolaivojen, mukana muun muassa Kreetalla vuonna 1415, Ándroksella ja Ímbroksella vuonna 1419 sekä Athoksella. Kreetan saarella hän vietti miltei 11 viikkoa. Kreetalle hän palasi vielä vuosina 1417 ja 1418. Ollessaan kerran matkalla Ródokselta Chíokselle, haaksirikkoutui Buondelmonti matkakumppaneineen autiolle Foúrnoin saariryhmän saarelle. Buondelmonti palasi takaisin Ródokselle vuonna 1420. Vuonna 1422 tai toisen lähteen mukaan jo vuonna 1420 Buondelmonti kävi Konstantinopolissa. Hän palasi jälleen vuonna 1423 Ródokselle. Buondelmonti jatkoi matkailua saaristossa, kunnes vuonna 1430 hän kuoli. Buondelmonti kirjoitti Ródoksella matkoistaan teoksen, joka tunnetaan nimellä Librum insularum Archipelagi. Hän lähetti käsikirjoituksen vuonna 1422 italialaiselle kardinaali Giordano Orsinille. Kuitenkaan käsikirjoitusta ei julkaistu vielä pitkiin aikoihin ja sitä kopioitiin 1400- ja 1500-lukujen aikana useita kappaleita. Vasta vuonna 1824 sveitsiläinen Gabriel Rudolf Ludwig von Sinner julkaisi teoksen. == Lähteet == Luokka:Italialaiset tutkimusmatkailijat Luokka:Italialaiset papit Luokka:Italialaiset kirjailijat Luokka:Matkakirjailijat
Luettelo Jarkko Martikaisen kappaleista

Tämä on luettelo Jarkko Martikaisen levyttämistä kappaleista aakkosjärjestyksessä. Listassa on kaikkiaan 66 kappaletta. __NOTOC__ == A == * Ampukaa mut kuuhun (Mierolainen) == B == * Balladi huvijahdista (Usko) * Balladi palaneesta talosta (Koirien taivas) * Balladi unikeolle (Toivo) * Blondi (Koirien taivas) == E == * Ei-toivotut laulut (Koirien taivas) * Elegia (Hyvää yötä, nykyaika -single) == H == * Halla-ahot (Usko) * Huolenhukkaaja (Usko) * Huominen on kaukana (Usko) * Huuliharppukostaja (Eri esittäjiä: Pörsänmäen Sanomat) * Hyvää yötä, nykyaika (Rakkaus) * Hämärän peitossa (Koirien taivas) == I == * Ihmisten puheet (Usko) * Intro (Koirien taivas) * Isoisä graniittirappusilla (Usko) * Isäni elämä, teot ja kirjoitukset (Mierolainen) * Itkuvirsikirjat (Mierolainen) == J == * Jatkakaa soutamista (Usko) * Jokainen sotilas on vihollinen (Jokainen sotilas on vihollinen -single) * Jollen pääse jouluksi kotiin (Jollen pääse jouluksi kotiin -single) * Jos mulla menisi todella huonosti (Rakkaus) * Joulu on juhlista pahin (Mierolainen) == K == * Kaikki me kuolemme pian (Mierolainen) * Kainuu opettaa (Rakkaus) * Kauniita sieluja (Toivo) * Kello on paljon, kulkekaa hiljaa (Mierolainen) * Kesäloma kellarissa (Koirien taivas) * Koe-eläin (Toivo) * Koirien taivas (Koirien taivas) * Kun hyvin vielä voit (Toivo) * (Kyllä meillä voidaan tehdä) Kärpäsistä härkiä (Usko) == L == * Laki = Laki (Mierolainen) * Loppusijoituspaikka (Toivo) == M == * Messias (Usko) * Minä vien roskat pois (Mierolainen) * Muovailuvahaa (Hyvää yötä, hyvät ihmiset) * Myrkytyksen oireet (Eri esittäjiä: Syvissä vesissä) * Myrsky (Rakkaus) * Mäyriä ja ihmisiä (Mierolainen) == N == * Niin yksin? (Usko) * Normaali katastrofi (Rakkaus) == P == * Perkeleen peltilaatikot (Mierolainen) * Pidän tästä paikasta (Koirien taivas) * Polte päästä Paratiisiin (Toivo) * Pyhä jysäys (Mierolainen) == R == * Rakkaus (Rakkaus) * Ruudinkeksijät (Mierolainen) == S == * Silvia (Koirien taivas) * Suden vatsa (Eri esittäjiä: Ipanapa 1) * Suunnaton laulu (Mierolainen) * Surullista joulua (sovitus) == T == * Terroristin häät (Rakkaus) * To Create a Warlike Feel (Sonata Arctica: Unia) * Toivo (Toivo) * Toivon kappaleita (Toivo) * Tulitikku (Eri esittäjiä: Toinen jalka haudasta) * Tyhjän päällä (Usko) * Tämä vaikea elämä (Koirien taivas) == V == * Vahvin riippuvuus (Usko) * Valssi tanssitaidottomille (Rakkaus) * Vanhene kanssamme (Rakkaus) * Vapauden kaiho (Kajastus: Marssilla) * Virheet on tehtävä itse (Koirien taivas) * Voiko aika olla ystävä? (Toivo) == Y == * Yhdessä, yhtenä (Toivo) == Katso myös == * Luettelo YUP:n kappaleista Martikainen, Jarkko
Endless Journey

__NOTOC__ Endless Journey on suomalaisen metalliyhtyeen Embrazen kolmas studioalbumi, jonka julkaisi Mastervox Records vuonna 2000. Albumi nauhoitettiin, miksattiin ja masteroitiin Oulussa Neo studiossa ja sen tuotti Immu Ilmarinen ja Topi Hanhela. == Kappaleet == # # # # # # # # # # == Kokoonpano == === Yhtye === * Toni Kaisto – bassokitara * Ilkka Leskelä – rummut, lyömäsoittimet * Markus Uusitalo – kitara * Lauri Tuohimaa – laulu, kitara * Heidi Määttä – kosketinsoitin === Vierailevat muusikot === * Heidi Määttä – taustalaulu (kappale 3) * Janne Räsänen – bassokitara === Tuotanto === * Immu Ilmarinen – tuottaja, äänittäjä * Topi Hanhela – tuottaja, avustava äänittäjä * Kari Vähäkuopus – avustava äänittäjä * Vesa Ranta – valokuvat * Timo Tyynismaa – kansikuva * Toni Kaisto – kansikuva * Ilpo Koskela – kannen suunnittelu * Marja Lievonen – kannen suunnittelu == Aiheesta muualla == * * Endless Journey discogs.com -sivustolla Luokka:Vuoden 2000 albumit Luokka:Embrazen albumit
Zombie Attack

Zombie Attack on thrash metal -yhtye Tankardin debyyttialbumi vuodelta 1986. ==Kappaleet== === A-puoli === # # # # # === B-puoli === # * # # # # == Kokoonpano == * Andreas "Gerre" Geremia – laulu * Axel Katzmann – kitara * Andy Bulgaropulos – kitara * Frank Thorwarth – basso * Oliver "O.W." Werner – rummut == Aiheesta muualla == * * Luokka:Vuoden 1986 albumit Luokka:Vuoden 1986 esikoisalbumit Luokka:Saksalaiset metallialbumit
Tomatillo

Tomatillo (Physalis philadelphica, syn. Physalis ixocarpa) on monivuotinen pääasiassa meksikolainen koisokasvi. Se on läheistä sukua lyhtykoisolle ja karviaiskoisolle eli ananaskirsikalle. Etäisempää sukua se on myös merkittäville viljelykasveille kuten tomaatille (Solanum lycopersicum), munakoisolle (Solanum melongena) ja perunalle (Solanum tuberosum). Karviaiskoisosta poiketen tomatillon hedelmää ei syödä sellaisenaan, vaan se valmistetaan aina ruoaksi. Tomatillon nimi on espanjankielinen diminutiivimuoto sanasta tomate, eli se tarkoittaa ”pikkutomaattia”. Tomatillo kasvaa Meksikossa sekä luonnonvaraisena että viljeltynä, ja siitä on runsaasti lajikkeita. Se tunnetaan Meksikossa nimellä vihreä tomaatti (esp. tomate verde). Sitä viljellään vähemmissä määrin myös muualla kautta Amerikan mantereen. Se kasvaa pensasmaiseksi ruohovartiseksi kasviksi ja tuottaa vihreitä, kellertäviä, punaisia tai jopa violetinpunaisia hedelmiä. Kunkin hedelmän suojana on vihreä lyhtyä muistuttava verhiö, joka aukeaa hedelmän kypsyessä. Tuoreen hedelmän tunnistaa pinnan kimmoisuudesta. == Käyttö == Hedelmä on mehevä, täyteläinen, hyvin ohutkuorinen ja sisältää runsaasti hyvin pieniä siemeniä. Koko hedelmä sopii murskattuna kastikkeisiin ja paloiteltuna pataruokiin ja muhennoksiin. Sen käyttö on yleistä meksikolaisessa ja thaimaalaisessa keittiössä. Tuoreet tomatillot säilyvät jääkaapissa pari viikkoa, ja niiden säilyvyyttä voidaan pidentää säilömällä ne suljettuihin muovipusseihin. == Viljely Suomessa == Tomatillo on monivuotinen kasvi, mutta Pohjoismaissa sitä voidaan viljellä puutarhakäyttöön myös yksivuotisena. ===Idätys=== Voidaan käyttää joko kaupasta ostetun hedelmän siemeniä tai puutarhaliikkeestä ostettuja siemeniä. Sopiva kylvöaika on huhti-toukokuun vaihteessa. Kuhunkin kylvöruukkuun kylvetään 3–4 siementä kylvömultaan, ja ne peitellään ohuesti. 6–8 cm pituiset taimet istutetaan omiin ruukkuihinsa voimakkaaseen kevytsoralla tai hiekalla jatkettuun ruukkukasvimultaan. ===Kasvatus=== Taimet siirretään ulos hallavaaran jälkeen. Taimen tyveä on hyvä lannoittaa kompostimullalla tai lannalla. Kasvi viihtyy ulkona aurinkoisessa ja tuulelta suojatussa paikassa joko istutettuna tai ruukussa. ===Kukinta=== Tomatilloon tulee useita painavia hedelmiä, joten varsien tukeminen voi olla tarpeen, etteivät ne taittuisi. Lehtihankoihin kasvavat uudet versot poistetaan sitä mukaa, kun niitä ilmaantuu. Uusia kukkia ja hedelmiä ilmestyy jatkuvasti heinäkuun puolivälistä elokuun loppuun. Hedelmät korjataan mahdollisimman suurina, sillä ne pysyvät taimessa pitkään hyvälaatuisina. Taimi latvotaan, kun alkaa olla selvää, etteivät uudet hedelmät ehtisi enää kypsyä. Samalla poistetaan pienimmät raakileet, jotta isoimmat ennättävät kypsyä ennen pakkasia. == Kuvia == Image:Physalis ixocarpa 11-6-2005.JPG|Nuori tomatillo Image:Happy Quinta Feira !!!!! ♥ Physalis philadelphica (8119933598).jpg|Kukka Image:Tomatillo 01 cropped.jpg|Vihreitä hedelmiä == Katso myös == * Salsa == Lähteet == * === Viitteet === == Aiheesta muualla == *ITIS: Physalis philadelphica *United States Department of Agriculture (USDA): Physalis philadelphica Luokka:Lyhtykoisot Luokka:Hedelmät
Unearth

Unearth on vuonna 1998 perustettu yhdysvaltalainen metalcore-yhtye Winthropista. Tähän mennessä yhtye on julkaissut viisi studioalbumia, uusin albumi Darkness in the Light, julkaistiin 5. heinäkuuta 2011. ==Kokoonpano== * Trevor Phipps – laulu (1998–) * Buz McGrath – kitarat (1998–) * Ken Susi – kitarat, taustalaulu (1998–) * John "Slo" Maggard – bassokitara, kosketinsoitin, taustalaulu (2001–) Entiset jäsenet * Chris "Rover" Rybicki – bassokitara (1998–2001) * Mike Rudberg – rummut, lyömäsoittimet (1998–2003) * Mike Justian – rummut, lyömäsoittimet (2003–2007) * Derek Kerswill – rummut, lyömäsoittimet (2007–2010) Sessiojäsenet * Justin Foley – rummut, lyömäsoittimet (2011) ==Diskografia== Studioalbumit * * * * * * * * EP:t * * Kokoelma-albumit * Luokka:Yhdysvaltalaiset metalcore-yhtyeet Luokka:2000-vuosikymmenen yhtyeet ja sooloartistit
Chloe Webb

Chloe Webb (s. 25. kesäkuuta 1956 New York) on yhdysvaltalainen näyttelijä. Hänet tunnetaan muun muassa elokuvista Sid & Nancy ja Identtiset kaksoset. Nykyään hänet tunnetaan muun muassa sarjasta Hävyttömät, jossa hän näyttelee Monica Gallagheria. Webbin ensimmäinen elokuva oli Sid & Nancy, jossa hän näytteli Nancy Spungenia. Hänen ja Gary Oldmanin roolisuorituksia pidettiin The Guardian -lehdessä hämmästyttävän hyvinä, vaikka he näyttelivät 30- ja 28-vuotiaina alle 20-vuotiaita. Hän sai roolisuorituksesta New York Film Critics Circle Awardsin antaman parhaan näyttelijättären palkinnon. == Lähteet == Luokka:Yhdysvaltalaiset näyttelijät Luokka:Vuonna 1956 syntyneet Luokka:Elävät henkilöt
Bobby Conroy palaa kuolleista ja muita kertomuksia

Bobby Conroy palaa kuolleista ja muita kertomuksia () on vuonna 2005 ilmestynyt Joe Hillin esikoisnovellikokoelma. Teoksen suomennos ilmestyi vuonna 2009 Tammen kustantamana. Kokoelma sai Bram Stoker -palkinnon vuonna 2005, vuoden 2006 British Fantasy -palkinnon sekä International Horror Guild -palkinnon vuoden 2006 parhaasta novellikokoelmasta. Tarina ”Parasta uutta kauhua” sai parhaan novellin British Fantasy -palkinnon 2006. Tarina ”Vapaaehtoinen vankeus” sai parhaan pienoisromaanin World Fantasy -palkinnon 2006. == Sisällys == * Christopher Golden: Johdanto * Parasta uutta kauhua (Best New Horror, 2005) * 20. vuosisadan aave (20th Century Ghost, 2002) * Pop Art (Pop Art, 2001) * Kuulet heinäsirkan laulavan (You Will Hear The Locust Sing, 2004) * Abrahamin pojat (Abraham's Boys, 2004) * Parempi kuin kotona (Better Than Home, 1999) * Musta puhelin (The Black Phone, 2004) * Ajolähtö (In The Rundown, 2005) * Viitta (The Cape) * Viimeinen henkäys (Last Breath, 2005) * Kuollut metsä (Dead-Wood, 2005) * Lesken aamiainen (The Widow's Breakfast, 2002) * Bobby Conroy palaa kuolleista (Bobby Conroy Comes Back From The Dead, 2005) * Isäni naamio (My Father's Mask, 2005) * Vapaaehtoinen vankeus (Voluntary Committal, 2005) * Tekijän kiitokset == Lähteet == == Aiheesta muualla == * Cheryl Morgan: 20th Modern Horror. Emerald City, October 2005. * Gary Couzens: Century Ghosts. Infinity plus 14.10.2006. * Colleen Mondor: 20th Century Ghosts . Bookslut. * Mario Guslandi: 20th Century Ghosts. The SF Site. * Niall Harrison: 20th Century Ghosts . Internet Review of Science Fiction. * Graham Sleight: 20th Century Ghosts . Strange Horizons. 20.3.2006. * Ken Barnes: Believe in 'Ghosts' and Joe Hill's range. USA Today 14.11.2007. * Terrence Rafferty: Doesn’t Scare Easily. The New York Times 23.1.2008. * Elizabeth Hand: The Lost Boys. The Washington Post 28.10.2008. * Frédérik Sisa: 20th Century Ghosts. Morbid Outlook. Luokka:Kauhunovellikokoelmat Luokka:Yhdysvaltalaiset novellikokoelmat Luokka:Vuoden 2005 kirjat
Katharsis (Embrazen albumi)

__NOTOC__ Katharsis on suomalaisen metalliyhtyeen Embrazen neljäs studioalbumi. Se julkaistiin vuonna 2002 levymerkillä Low Frequency Records. == Kappaleet == # # # # # # # # # # # == Kokoonpano == === Yhtye === * Lauri Tuohimaa – laulu ja kitara * Sami Siekkinen – kitara * Ilkka Leskelä – rummut * Olli-Pekka Karvonen – basso * Heidi Määttä – kosketinsoitin === Vierailevat muusikot === * Altti Veteläinen – laulu (kappaleet 5 ja 8) * Jonna Drushinin – laulu (kappale 11) === Tuotanto === * Aki Karppinen – tuottaja, äänittäjä * Kakke Vähäkuopus – äänittäjä * Timo Tyynismaa – kansikuva * Laura Seppänen – valokuva (yhtye) == Arvosstelut == * Imperiumi: 7½/10 * Soundi: == Lähteet == == Aiheesta muualla == * * Katharsis discogs.com -sivustolla Luokka:Vuoden 2002 albumit Luokka:Embrazen albumit
Metsäkato Brasiliassa

Suomen ulkoasiainministeriön kuvaaman brittitoimittajan raportoinnin mukaan Brasilian metsäkato uhkaa koko maailman ilmastoa.Amazonin metsäkato uhkaa koko maailman ilmastoa (Ulkoasiainministeriö) Ympäristöjärjestö WWF:n mukaan (2007) maatalous ja karjankasvatus, tulipalot, kuivuus ja hakkuut voivat hävittää tai vakavasti vaurioittaa 55 prosenttia Amazonin sademetsistä 2030 mennessä. Jos sateisuus laskee 10 prosenttia, kuten ennustettu, kuivuus lisää metsäkatoa 4 prosenttia. WWF:n mukaan Amazonin sademetsistä on 60 prosenttia vaarassa vuoteen 2030 mennessä.Ilmastonmuutos ja Amazonin sademetsien metsäkato kiihdyttävät toisiaan YLE 6.12.2007 ==Vesitalous== Puut haihduttavat vettä, josta muodostuu sateita. Amazonin sademetsän korvaaminen ruohikolla vähentäisi sadantaa 70 prosenttia.Paul Brown: Global Warming, The last chance for change, Lontoo 2006. Merenpinnan taso s. 113, liikenne s. 30. Metsät estävät myös tulvia, jotka saattavat olla Brasiliassa vakavia. == Katso myös== * Kestävä kehitys alueittain ja maittain == Lähteet == ==Aiheesta muualla== * Metsistä ilmastosopimuksen toivo yle 12.10.2009 * Amazonin metsäkato kiihtyy WWF 1/2008 Luokka:Brasilian talous Luokka:Metsätalous Luokka:Ilmastonmuutos
Jerry Mikkelinen

Jerry Petteri Mikkelinen (s. 30. syyskuuta 1967 Helsinki) on suomalainen näyttelijä, joka on näytellyt muun muassa Salatuissa elämissä K-P Virtasta. Mikkelinen on luonut lasten rakastamat hahmot Maltin ja Valtin ja näyttelee itse Malttia. Hän sai Tampereen freelance-näyttelijät ry:n myöntämän Vuoden free 2018 -palkinnon ansiokkaasta työstä freelancerina ja yhdistyksen jäsenenä. == Osittainen filmografia == * Kauhun millimetrit (1992) * Matokuningas (1993) * Jokapojalla on joskus reppu (1993) * Kaukana (1996) * Tiina, tule takaisin (1997) * Levottomat 3 (2003) == Lähteet == == Aiheesta muualla == * * https://www.tampereenfreet.net/jerry-mikkelinen.html Luokka:Suomalaiset näyttelijät Luokka:Vuonna 1967 syntyneet Luokka:Elävät henkilöt